# 5. Udfyldning af formularer

Få adgang til kontroller, der er indlejret i dokumenter
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Udfyldning af formularer

Når Orca bruges til at interagere med websider og andre dokumenter, interagerer du med selve dokumentet; ikke en kopi af dokumentet fra en buffer. Orcas gennemsyns- og fokustilstande lader dig skifte mellem læsning og udfyldning af formularer.

# Navigation blandt formularfelter

Der er flere valgmuligheder til navigering blandt formularfelter:

Brug Tabulator og Skift Tabulator til at navigere blandt objekter, som kan modtage fokus, uanset type.

Brug Orcas Kommandoer for strukturel navigation til formularer.

Afhængig af formularen og programmet, kan du også bruge piletasterne til at navigere til et givent formularfelt.

For at bruge Orcas kommandoer for markørnavigation eller strukturel navigation til at navigere til et formularfelt, skal du være i gennemsynstilstand. Hvis du er i fokustilstand, kan du skifte til gennemsynstilstand ved at trykke på Orca-ændringstast A.

# Forlad formularfelter

For at forlade et formularfelt har du flere valgmuligheder:

Brug Tabulator/Skift Tabulator hvis du ønsker at forlade det formularfelt, som i øjeblikket har fokus, og flytte til det næste/forrige objekt, som kan modtage fokus, uanset type.

Brug Orcas Kommandoer for strukturel navigation til formularer til at flytte til det næste eller forrige felt.

Afhængig af formularen og programmet, kan du også bruge piletasterne til at navigere ud af et givent formularfelt.

For at bruge Orcas kommandoer for markørnavigation eller strukturel navigation til at forlade et formularfelt, skal du være i gennemsynstilstand. Hvis du er i fokustilstand, kan du skifte til gennemsynstilstand ved at trykke på Orca-ændringstast A.