# 3. Strukturel navigation

Flyt mellem overskrifter eller andre elementer
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Strukturel navigation

Orca-funktionen strukturel navigation giver dig mulighed for at navigere blandt elementer i et dokument. De typer elementer, du kan navigere, omfatter:

Overskrifter og andre tekstblokke

Formularstyringer

Links

Lister og listepunkter

Kendemærker, separatorer og ankre

Tabeller og tabelceller

En fuld liste over individuelle elementer og deres tilknyttede tastebindinger kan findes i Kommandoer for strukturel navigation.

# Understøttede programmer

I øjeblikket er strukturel navigation fuldt implementeret for webindhold, herunder det hjælpeindhold, du læser nu. Orcas understøttelse af strukturel navigation for tabelceller er også blevet implementeret for OpenOffice Writer og LibreOffice Writer. Implementering af de resterende objekter til strukturel navigation til disse kontorpakker kræver, at der foretages ændringer af de respektive udviklere. Implementering strukturel navigation i Evince kræver en tilsvarende indsats fra dets udviklere.

## Husk at slå strukturel navigation til!

Afhængig af hvor du er, kan det være nødvendigt at slå strukturel navigation til manuelt.

## Hvornår det er nødvendigt at slå strukturel navigation til

På websider er det generelt ikke nødvendigt at slå strukturel navigation til, da din interaktion med dokumentet i store træk består i at læse dets indhold. Så der er ikke nogen tvivl om hvorvidt det “H”, du lige trykkede på, var ment som en skrivekommando eller en navigationskommando.

Modsat, i dokumenter som kan redigeres såsom dem, der findes i OpenOffice og LibreOffice, er det langt sværere for Orca præcist at forudse, hvad du forventer, der skal ske, når der trykkes på “H”. Derfor skal du, inden du kan bruge nogen kommando for strukturel navigation i et dokument, som kan redigeres, først slå strukturel navigation til ved at trykke på Orca-ændringstast Z. Når du er færdig med at navigere og er klar til at genoptage læsning, så tryk på Orca-ændringstast Z igen for at slå strukturel navigation fra.

# Tilgængelige indstillinger

Ud over kommandoerne nævnt ovenfor har Orca en række særlige indstillinger for programmer, som understøtter strukturel navigation.

## Konfiguration af strukturel navigation

Giv fokus til et program, hvortil Orca har understøttelse af strukturel navigation.

Kom ind i dialogboksen Indstillinger for Orca for det nuværende program ved at trykke på Ctrl Orca-ændringstast Mellemrum .

Navigér til den sidste side i dialogboksen, som bør være navngivet efter dit nuværende program.

Inspicér og ændr indstillingerne, som du synes.

Tryk på knappen OK.